PLAT เผยกองทุนไทย-เทศรุมจีบ แย้ม Q2/59 โตต่อเนื่อง
PLAT เผยกองทุนไทย-เทศรุมจีบ แย้ม Q2/59 โตต่อเนื่อง
9 มิ.ย. 2559

นายชาญชัย พันธุ์โสภา กรรมการผู้จัดการใหญ่ บริษท เดอะ แพลทินัม กรุ๊ป จำกัด (มหาชน) หรือ PLAT เปิดเผยว่าแนวโน้มผลประกอบการไตรมาส 2/59 คาดว่าจะเติบโตอย่างต่อเนื่องจากไตรมาส 1/59 ขณะที่ความคืบหน้าโครงการทางเดินลอยฟ้า Bangkok Skyline
 ขณะนี้ การก่อสร้างในเฟสแรกตั้งแต่เดอะ แพลทินัม แฟชั่นมอลล์ ไปถึงโครงการเดอะ มาร์เก็ต คาดว่าจะแล้วเสร็จไตรมาส 2/59 นี้ หวังช่วยดึงลูกค้าได้มากขึ้น
ขณะที่ตอนนี้กองทุนทั้งไทย และต่างประเทศ ขอเข้าพบกันแบบคิวแน่น เหตุเพราะไตรมาส 1/59 ที่ผ่านมา โชว์กำไรสุทธิ 179 ล้านบาท เพิ่มขึ้น 28% เมื่อเปรียบเทียบกับงวดเดียวกันของปีก่อน พร้อมทั้งโชว์รายได้จากการดำเนินงานอยู่ที่ 463 ล้านบาท เติบโตขึ้น 10% เมื่อเปรียบเทียบกับงวดเดียวกันของปีก่อน อีกทั้งพื้นฐานของบริษัทแกร่ง และความสามารถในการทำกำไรเติบโตอย่างต่อเนื่อง